Pääkallolinna

Pääkallolinna (, tunnettu suomenkielisissä käännöksissä myös nimillä Harmaakallon linna tai Harmaakallon linnake englanninkielisen nimensä mukaan) on yhdysvaltalaisen leluja valmistavan Mattel-yhtiön Masters of the Universe -lelujen sarjassa sekä siihen liittyvissä oheistuotteissa ja muissa julkaisuissa esiintyvä kuvitteellinen linna. Eri tarinoissa lelusarjan keskushenkilö ja sankari He-Man puolustaa Pääkallolinnaa yhdessä muiden sankareiden kanssa pahan Skeletorin hyökkäyksiltä.

Pääkallolinna on eri sarjakuvalehdissä, kirjoissa, animaatiosarjoissa ja elokuvissa kuvattu usein mystisenä voiman ja vallan linnoituksena, joka on vaarallisesti ansoitettu. Pääkallolinnan hallitsijaksi mielivän henkilön on useimpien Masters of the Universe -tarinoiden mukaan yhdistettävä taikavoimia omaavan voimamiekan puoliskot toisiinsa, jolloin linnan syövereihin varastoitu maaginen ja teknologinen voima siirtyisi hänen hallittavakseen.

Pääkallolinnan alkuperäisen konseptin ja idean kehitti myös lukuisia lelusarjan hahmoja luonut taiteilija Mark Taylor, jonka varhaisin Pääkallolinnaa mukaileva luonnos on peräisin 1970-luvulta, ajalta ennen kuin hän teki töitä Mattelin taiteilijana. Taylor myös muovasi savesta alkuperäisen lelun malliversion, yhdessä niin ikään Mattelilla työskennelleen Ted Meyerin kanssa.

Mattel esitteli ja julkaisi Pääkallolinnan ensimmäisen kerran vuonna 1982 osana ensimmäistä Masters of the Universe -lelusarjaansa. Alun perin linna maksoi vuonna 1982 uutena noin kaksikymmentä dollaria. Pääkallolinna oli ensimmäinen Masters of the Universe -lelusarjan markkinoille tuotu rakennelma tai linnoitus.

Alkuperäinen 1980-luvun Pääkallolinna on muodostunut ajan saatossa halutuksi kohteeksi keräilijöiden keskuudessa. Lelun arvoon vaikuttavia tekijöitä ovat esimerkiksi itse lelun yleinen kunto, mutta myös alkuperäisten, mukana tulleiden lisäosien määrä sekä lelun alkuperäisen myyntilaatikon kunto.

Tarina 

Pääkallolinna sijaitsee Eternia-nimisellä kuvitteellisella planeetalla. Linnan alkuperä ja siihen liittyvä tarina ovat julkaisuista riippuen vaihdelleet jonkin verran, mutta yleisin Pääkallolinnaan liitettävä selitys on se, että linna sisältää maailmankaikkeuden luoneen voiman, jota on linnan muiden salaisuuksien ja vallan lisäksi jo pitkään vartioinut Velhotar.

Pääkallolinna on Eternian sankari He-Manin voimien alkuperäinen lähde, ja se toimii myös turvapaikkana He-Manille sekä muille Eternian sankareille. Varhaisimmissa sarjakuvalehdissä ja -kirjoissa Pääkallolinnan kerrottiin olevan myös He-Manin koti, sillä He-Man oli yhdistänyt taikavoimia omaavan voimamiekan kaksi puoliskoa toisiinsa, ja avannut linnan sisälle johtavan laskusillan käyttämällä voimamiekkaa avaimena.

Pääkallolinna on keskeinen kohde Eterniassa tapahtuvissa hyvän ja pahan välisissä taisteluissa, sillä erityisesti paha Skeletor joukkoineen yrittää hyökätä linnaan valloittaakseen sen ja saadakseen haltuunsa linnan sisään kätketyn voiman. He-Man ja muut Eternian sankarit puolustavat linnaa siihen kohdistuvilta hyökkäyksiltä. Skeletorin lisäksi Pääkallolinnan valloittamista yrittävät esimerkiksi sarjakuvissa myös Hordak Kauhujoukkoineen (), sekä kuningas Hiss ja Käärmemiehet (). Sarjakuvien ensimmäisissä tarinoissa muuttumisen mahdollistava miekka oli jaettu kahteen osaan; toista piti hallussaan prinssi Adam / He-Man, kun taas Skeletor etsi toista puoliskoa. Myöhemmissä tarinoissa käsite miekan kahden puoliskon voimasta jätettiin kuitenkin pois. 

Harmaakallon Linnan on sanottu usein olevan tuhansia vuosia vanha, mutta sen historiasta tiedetään vain vähän. 2000-luvun He-Man-animaatiosarjan kertoman tarinan mukaan linnan on rakentanut muinoin Eterniassa hallinnut He-Manin esi-isä, kuningas Harmaakallo (). Tarinan mukaan Harmaakallon Linnan valtiaana ja vartijana on eri vuosisatojen aikana toiminut Velhotar, tavallisesta kuolevaisen elämästään luopunut nainen, jonka tehtävään ovat kulloinkin valinneet Eternian vanhimmat. Ensimmäinen Harmaakallon Linnan Velhotar oli kuningas Harmaakallon vaimo, kuningatar Veena.

Ulkonäkönsä osalta Harmaakallon Linna on säilyttänyt eri Masters of the Universe -aiheisissa julkaisuissa, nimensä mukaisesti, erottuvat ja selkeät pääkallopiirteensä. Esimerkiksi linnan sisäpuolella sijaitsevat yksityiskohdat, huoneet sekä erilaiset rakennelmat ovat hieman vaihdelleet julkaisuista tai lähteistä riippuen.

1980-luvun He-Man-animaatiosarjassa Velhotar lahjoittaa taikamiekan Eternian prinssi Adamille. Miekan avulla prinssi Adam on kykenevä muuttumaan He-Maniksi, kun hän lausuu:

Prinssi Adamin muutos He-Maniksi näytettiin 1980-luvun animaatiosarjan jokaisen jakson ohjelmatunnuksen aikana.

2000-luvun He-Man-animaatiosarjassa, jossa muutos näytettiin niin ikään osana jokaisen jakson alkutunnusta, lauseen suomenkielinen käännös oli muuttunut 1980-luvun vastaavasta:

2018-luvun She-Ra: Mahdin prinsessat-animaatiosarjan suomenkielisessä käännöksessä Pääkallolinna mainitaan lauseessa jota Adora käyttää muuttuessaan She-Raksi:

2021 vuoden Netflix tietokoneanimoidussa He-Man and the Masters of the Universe-animaatiosarjassa, suomenkielisessä käännöksessä Harmaakallon Linna mainitaan lauseessa jonka Adam sanoo muuttuessaan He-Maniksi:
2021 "He-Man and the Masters of the Universe" jakso 1 "Harmaakallon Miekka" 
2021 vuoden Netflix Masters of the Universe: Revelation-animaatiosarjan suomenkielisessä käännöksessä Harmaakallon Linna mainitaan lauseessa jonka Adam sanoo muuttuessaan He-Maniksi, kunnioittaen alkuperäisetä 80-luvun käännöstä:

Alkuperäinen linna 

Pääkallolinnan alkuperäinen konsepti ja idea on peräisin Mattelin taiteilija Mark Taylorilta. Varhaisin Taylorin tekemä luonnos ulkonäöltään pääkallomaisesta linnasta on peräisin vuodelta 1975, jolloin hän ei vielä tehnyt töitä Mattelilla.

Varhaisin Pääkallolinnaan liittyvä piirros on peräisin vuodelta 1975. Jo 1970-luvulla Taylorin tekemissä varhaisissa piirroksissa oli läsnä myös lopullisessa Pääkallolinnassa olevia elementtejä, kuten esimerkiksi yleinen muoto ja rakenne sekä linnan pääkallon kasvonpiirteiden yksityiskohdat.

Aloitettuaan työnsä Mattelilla, Mark Taylor päätyi työskentelemään tulevan Masters of the Universe -lelusarjan parissa. Taylor esitteli kehittämänsä idean Pääkallolinnasta yhtiölle, minkä jälkeen yhtiön työntekijät veistivät savesta linnan ensimmäisen ja toisen malliversion. Taylor ja niin ikään Mattelilla työskennellyt taiteilija Ted Meyer eivät olleet tyytyväisiä Mattelin veistäjien ensimmäisiin yrityksiin, ja pitivät niitä liian laatikkomaisina. Taylor vaati, että saisi veistää linnan malliversion itse. 

Taylorin ja Meyerin muovaama versio Pääkallolinnasta oli huomattavan paljon edistyneempi versio, kuin Taylorin 1970-luvun luonnoksissa esiintynyt linna. Se kuitenkin erosi hieman linnan lopullisesta mallista ja siitä ulkonäöstä, jota Mattel alkoi valmistamaan. Myös linnan sisäpuoli koki muutoksia, ja linnan pakkaamiseen liittyvien syiden vuoksi Mattel luopui myös kuvioidusta matosta, jonka päälle linna oli alkuperäisen ajatuksen mukaan tarkoitus leikeissä pystyttää. Lopulliseen, keskeltä kokoontaitettavaan ja avattavaan Pääkallolinnaan lisättiin kädensija, josta lelua oli mahdollinen kantaa. Linnan sisäpuolelle lisättiin muun muassa ohuesta pahvista valmistettuja hahmoja sekä erilaisia tarroja, joiden kuvittamisesta oli vastannut Mark Taylorin vaimo Rebecca Salari Taylor.

1980-luvun alkuperäinen Pääkallolinna-lelu värjättiin eri sävyisillä mustilla ja vihreillä spraymaaleilla. Maalaamisen tarkoitus oli luoda lelulle syvyyttä, mutta lopullinen työnjälki osoittautui myös vaihtelevaksi. Pääkallolinnaa valmistettiin vielä vuoden 1982 ensijulkaisun jälkeen eri maissa ja eri vuosina, minkä vuoksi osa myydyistä linnoista saattoi väriltään erota esimerkiksi mainoksissa esiintyneistä linnoista hyvinkin paljon. Lisäksi linnasta on olemassa ainakin muutamia harvinaisia yksilöitä, joita ei ole spraymaalattu lainkaan.

Alkuperäinen Pääkallolinna on muodostunut ajan saatossa halutuksi kohteeksi keräilijöiden keskuudessa. Suurin Pääkallolinnan arvoon vaikuttavista tekijöistä on itse lelun kunto, mutta myös alkuperäisten, mukana tulleiden lisäosien määrä sekä lelun alkuperäisen myyntilaatikon kunto vaikuttavat siitä maksettavaan hintaan.

Lähteet

Viitteet 

Masters of the Universe
Kuvitteelliset linnat